Document ID: 32005D0931

ODLOČBA KOMISIJE
z dne 21. decembra 2005
o oprostitvi Finske in Švedske obveznosti uporabe Direktive Sveta 68/193/EGS o trženju materiala za vegetativno razmnoževanje trte
(notificirano pod dokumentarno številko C(2005) 5469)
(Besedili v finskem in švedskem jeziku sta edini verodostojni)
(2005/931/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje trte (1), in zlasti člena 18a Direktive,
ob upoštevanju zahtev, ki sta jih predložili Finska in Švedska,
ob upoštevanju naslednjega:
(1)
Direktiva 68/193/EGS postavlja določene zahteve za trženje materiala za razmnoževanje trte. Ta direktiva določa tudi, da so države članice pod določenimi pogoji lahko v celoti ali delno oproščene obveznosti uporabe te direktive.
(2)
Material za razmnoževanje trte se običajno ne proizvaja ali trži na Finskem in Švedskem. Poleg tega je gojenje trte v omenjenih državah minimalnega gospodarskega pomena.
(3)
Dokler veljajo ti pogoji, morajo biti ustrezne države članice oproščene obveznosti uporabe določbe Direktive 68/193/EGS za zadevni material.
(4)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Finska in Švedska sta s tem oproščeni obveznosti uporabe Direktive 68/193/EGS razen členov 12(1) in 12a.
Člen 2
Ta odločba je naslovljena na Republiko Finsko in Kraljevino Švedsko.
V Bruslju, 21. decembra 2005

Labels: 3
18
6